Dame i gospodo, poštovane kolegice i kolege izaslanici, nazočni predstavnici Vijeća ministara BiH, predstavnici međunarodne zajednice, poštovani predstavnici medija, srdačno vas pozdravljam. Otvaram 2. hitnu sjednicu Doma naroda Parlamentarne skupštine BiH. Sjednici je nazočno 15 izaslanika, od kojih 5 iz reda bošnjačkog naroda, 5 iz reda hrvatskog naroda i 5 iz reda srpskog naroda. Za 2. hitnu sjednicu predlažem sljedeći Dnevni red 1. Izbor članova stalnih povjerenstava Doma naroda Parlamentarne skupštine BiH - Ustavnopravnog povjerenstva, - Povjerenstva za financije i proračun, - Povjerenstva za vanjsku i trgovinsku politiku, carine, promet i veze. Ovo je usuglašeni dnevni red Kolegija Doma naroda. Ima li potrebe za diskusijom, žali li se neko javiti za riječ ili ima li prijedloga za izmjenu i dopunu ovako koncipiranog dnevnog reda? Ne vidim zainteresiranih. Ako nema izmjena i dopuna dnevni red je usvojen i o njemu se ne glasuje, sukladno članku 62. Poslovnika Doma naroda. Prelazimo na točku jedan, Ad. 1. Izbor članova stalnih povjerenstava Doma naroda Parlamentarne skupštine BiH - Ustavnopravnog povjerenstva, - Povjerenstva za financije i proračun, - Povjerenstva za vanjsku i trgovinsku politiku, carine, promet i veze. Prije nego što otvorim raspravu o ovoj točki dnevnog reda želim dati nekoliko uvodnih napomena. Kolegij Doma naroda Parlamentarne skupštine je na 1. sjednici, održanoj 16.02.2015. 2 godine prilikom razmatranja dogovora o formiranju stalnih povjerenstava Doma naroda Parlamentarne skupštine BiH odlučio zatražiti od klubova naroda u Doma naroda da dostave prijedloge za imenovanje izaslanika u stalna povjerenstva Doma naroda Parlamentarne skupštine BiH, i to u Ustavnopravno povjerenstvo, Povjerenstvo za financije i proračun i Povjerenstvo za vanjsku i trgovinsku politiku, carine, promet i veze. Klubovi izaslanika hrvatskog i srpskog naroda su dana 23.02.2015. a bošnjačkog naroda 25.02.2015. godine dostavili svoje prijedloge za imenovanje članova stalnih povjerenstava Doma naroda. Sukladno dostavljenim prijedlozima sastavljen je Prijedlog odluke o imenovanju članova stalnih povjerenstava Doma naroda Parlamentarne skupštine BiH. Dobili ste Prijedlog odluke o imenovanju stalnih povjerenstava Doma naroda Parlamentarne skupštine BiH. Dopustite mi da vam pročitam navedeni Prijedlog odluke. Ustavnopravno povjerenstvo Doma naroda Parlamentarne skupštine BiH - Bariša Čolak, - Ljilja Zovko, - Sredoje Nović, - Dragutin Rodić, - Halid Genjac, - Safet Softić. Povjerenstvo za vanjsku i trgovinsku politiku, carine, promet i veze Doma naroda Parlamentarne skupštine BiH - Mario Karamatić, - Martin Raguž, - Nebojša Radmanović, - Ognjen Tadić, - Sead Kadić, - Fahrudin Radončić. Povjerenstvo za financije i proračun Doma naroda Parlamentarne skupštine BiH - Ljilja Zovko, - Zdenka Džambas, - Darko Babalj, - Dragutin Rodić, - Safet Softić - Sifet Hodžić. Otvaram raspravu o ovom prijedlogu. Javlja li se netko za riječ? Ako nema prijavljenih za raspravu predlažem da glasujemo o Prijedlogu odluke o imenovanju članova stalnih povjerenstava Doma naroda Parlamentarne skupštine BiH. Glasujte sad. Hvala. Od nazočnih 15 – za je bilo 14, protiv nije bilo, suzdržan je bio 1.
nije uključen mikrofon 3
Greška, možemo ponoviti. Glasujte sad. Dakle, od nazočnih 15 – za je bilo 15, protiv i suzdržanih nije bilo. Iz Federacije 10 za, protiv i suzdržan niko, iz Republike Srpske 5 za, protiv i suzdržan niko. Konstatiram da smo donijeli Odluku o imenovanju članova stalnih povjerenstava Doma naroda Parlamentarne skupštine BiH. Mi smo time realizirali dnevni red današnje sjednice. Napominjem da će konstituirajuće sjednice stalnih povjerenstava Doma naroda Parlamentarne skupštine BiH biti održane danas i to: Ustavnopravnog povjerenstva u 11:30, Povjerenstva za financije i proračun u 11:45 i Povjerenstva za vanjsku i trgovinsku politiku, carine, promet i veze u 12:00 sati ovdje u plavoj sali. Stoga pozivam izabrane izaslanike da obavezno budu nazočni konstituirajućim sjednicama stalnih povjerenstava Doma naroda. I još jedna informacija, mi smo se na Kolegiju koji smo maloprije održali dogovorili da narednu sjednicu ovog Doma održimo u četvrtak, dakle 05.03. u stalnom našem terminu, kako je već uobičajeno, u 11:00 sati. Naravno da ćete dobiti i poziv i dnevni red, ali evo, ovo je više informacija. Hvala vam lijepo. Ovim je dnevni red iscrpljen i današnja sjednica završena. Sjednica završena u 11:20 sati.